##### **Výbor Národnej rady Slovenskej republiky**

**pre hospodárske záležitosti**

**V ý p i s**

**zo zápisnice zo 145. schôdze Výboru Národnej rady Slovenskej republiky konanej 2. mája 2023**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

 **Výbor Národnej rady Slovenskej republiky**

## tav

prerokoval zákon z 28. marca 2023, ktorým sa mení a dopĺňa zákon č. 657/2004 Z. z. o tepelnej energetike v znení neskorších predpisov a ktorým sa dopĺňa zákon č. 250/2012 Z. z. o regulácii v sieťových odvetviach v znení neskorších predpisov, vrátený prezidentkou Slovenskej republiky na opätovné prerokovanie Národnou radou Slovenskej republiky **(tlač 1703)** a na návrh poslanca **Vojtecha Tótha** hlasoval o  návrhu uznesenia uvedeného v prílohe.

 Z  celkového počtu 13 poslancov Výboru Národnej rady Slovenskej republiky bolo prítomných 7 poslancov. Za návrh predneseného uznesenia hlasovali 6 poslanci, nikto nehlasoval proti návrhu a 1 poslanec sa hlasovania zdržal. Výbor Národnej rady Slovenskej republiky **neprijal uznesenie,** keďže návrh uznesenia **nezískal** **súhlas nadpolovičnej väčšiny všetkých poslancov** podľa čl. 84 ods. 3 Ústavy Slovenskej republiky a § 52 ods. 4 zákona Národnej rady Slovenskej republiky č.  350/1996 Z. z. o  rokovacom poriadku Národnej rady Slovenskej republiky v znení neskorších predpisov.

 Peter **K r e m s k ý, v.r.**

 predseda výboru

Peter **Liba**

Maroš **Kondrót**

overovatelia výboru

#  *Výbor*

 *Národnej rady Slovenskej republiky*

 *pre hospodárske záležitosti*

 145. schôdza výboru

 Číslo: CRD -155/2023

**Návrh**

##  U z n e s e n i e

**Výboru Národnej rady Slovenskej republiky**

**pre hospodárske záležitosti**

z 2. mája 2023

k zákonu z 28. marca 2023, ktorým sa mení a dopĺňa zákon č. 657/2004 Z. z. o tepelnej energetike v znení neskorších predpisov a ktorým sa dopĺňa zákon č. 250/2012 Z. z. o regulácii v sieťových odvetviach v znení neskorších predpisov, vrátený prezidentkou Slovenskej republiky na opätovné prerokovanie Národnou radou Slovenskej republiky **(tlač 1703)**

**Výbor Národnej rady Slovenskej republiky**

**pre hospodárske záležitosti**

### **p r e r o k o v a l**

pripomienky uvedené v časti III rozhodnutia prezidentky Slovenskej republiky z 19. apríla 2023 č. 2570-2023-KPSR;

#### **o d p o r ú č a**

#

# **Národnej rade Slovenskej republiky**

zákon z 28. marca 2023, ktorým sa mení a dopĺňa zákon č. 657/2004 Z. z. o tepelnej energetike v znení neskorších predpisov a ktorým sa dopĺňa zákon č. 250/2012 Z. z. o regulácii v sieťových odvetviach v znení neskorších predpisov, vrátený prezidentkou Slovenskej republiky na opätovné prerokovanie Národnou radou Slovenskej republiky **(tlač 1703) schváliť v pôvodnom znení;**

#### **p o v e r u j e**

predsedu výboru, aby výsledky rokovania výboru v druhom čítaní z 2. mája 2023 spolu s výsledkami rokovania Ústavnoprávneho výboru Národnej rady Slovenskej republiky spracoval do písomnej spoločnej správy výborov v súlade s § 79 ods. 1 rokovacieho poriadku Národnej rady Slovenskej republiky a predložil ju na schválenie gestorskému výboru.

Peter **Liba** Peter **K r e m s k ý, v.r.**

Maroš **Kondrót** predseda výboru

overovatelia výboru